CELEX: 62018CA0555
Language: el
Date: 2019-11-07 00:00:00
Title: Υπόθεση C-555/18: Απόφαση του Δικαστηρίου (έκτο τμήμα) της 7ης Νοεμβρίου 2019 [αίτηση του Sofiyski rayonen sad (Βουλγαρία) για την έκδοση προδικαστικής αποφάσεως] – K.H.K. κατά B.A.C., E.E.K. (Προδικαστική παραπομπή – Δικαστική συνεργασία σε αστικές υποθέσεις – Κανονισμός (ΕΕ) 655/2014 – Ευρωπαϊκή διαταγή δέσμευσης λογαριασμού – Άρθρο 5, στοιχείο α' – Διαδικασία εκδόσεως – Άρθρο 4, σημεία 8 έως 10 – Έννοιες της «δικαστικής αποφάσεως», του «δικαστικού συμβιβασμού» και του «δημοσίου εγγράφου» – Εθνική διαταγή πληρωμής δεκτική ανακοπής – Άρθρο 18, παράγραφος 1 – Προθεσμίες – Άρθρο 45 – Εξαιρετικές περιστάσεις – Έννοια)

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/17
            
         
      Απόφαση του Δικαστηρίου (έκτο τμήμα) της 7ης Νοεμβρίου 2019 [αίτηση του Sofiyski rayonen sad (Βουλγαρία) για την έκδοση προδικαστικής αποφάσεως] – K.H.K. κατά B.A.C., E.E.K.
      (Υπόθεση C-555/18) (1)
      
      (Προδικαστική παραπομπή - Δικαστική συνεργασία σε αστικές υποθέσεις - Κανονισμός (ΕΕ) 655/2014 - Ευρωπαϊκή διαταγή δέσμευσης λογαριασμού - Άρθρο 5, στοιχείο α' - Διαδικασία εκδόσεως - Άρθρο 4, σημεία 8 έως 10 - Έννοιες της «δικαστικής αποφάσεως», του «δικαστικού συμβιβασμού» και του «δημοσίου εγγράφου» - Εθνική διαταγή πληρωμής δεκτική ανακοπής - Άρθρο 18, παράγραφος 1 - Προθεσμίες - Άρθρο 45 - Εξαιρετικές περιστάσεις - Έννοια)
      (2020/C 10/20)
      Γλώσσα διαδικασίας: η βουλγαρική
      
         Αιτούν δικαστήριο
      
      Sofiyski rayonen sad
      
         Διάδικοι στην υπόθεση της κύριας δίκης
      
      K.H.K.
      κατά
      B.A.C., E.E.K.
      
         Διατακτικό
      
      
                  1)
               
               
                  Το άρθρο 4, σημείο 10, του κανονισμού (ΕΕ) 655/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, περί της διαδικασίας ευρωπαϊκής διαταγής δέσμευσης λογαριασμού προς διευκόλυνση της διασυνοριακής είσπραξης οφειλών σε αστικές και εμπορικές υποθέσεις, έχει την έννοια ότι διαταγή πληρωμής, όπως αυτή της κύριας δίκης, που δεν είναι εκτελεστή δεν συνιστά «δημόσιο έγγραφο», κατά την έννοια της διατάξεως αυτής.
               
            
                  2)
               
               
                  Το άρθρο 5, στοιχείο α', του κανονισμού 655/2014 έχει την έννοια ότι μια εκκρεμής διαδικασία διαταγής πληρωμής, όπως αυτή της κύριας δίκης, μπορεί να λογίζεται ως «διαδικασία ως προς την κυρία υπόθεση», κατά την έννοια της διατάξεως αυτής.
               
            
                  3)
               
               
                  Το άρθρο 45 του κανονισμού 655/2014 έχει την έννοια ότι οι δικαστικές διακοπές δεν συνιστούν «εξαιρετικές περιστάσεις», κατά την έννοια της διατάξεως αυτής.
               
            
         (1)  ΕΕ C 427 της 26.11.2018.